Jan Kallevik

Jan Harry «Kalle» Kallevik (født 13. desember 1967) er en norsk politisk aktivist, musiker og forfatter.

Kallevik er utdannet sosionom, og jobber som miljøterapeut innen rus og psykologi. Han var lenge svært aktiv i det anti-fascistiske aktivistmiljøet i Oslo, og ga i 2014 ut boka Xtrem, med undertittelen «krig i Oslos gater». Der fortalte han om egne erfaringer i en bok forlaget beskrev som «en brutal dokumentar om kampen mot nynazisme i Oslos gater på 1990-tallet».

Han har også en bakgrunn i Oslos punkrock-miljø på 1980-tallet, blant annet i gruppa Autistiske Barn.
Kallevik var en periode redaktør for fanzinen Absolute Musique og redaksjonsleder for Osloredaksjonen i månedsmagasinet Folk & Røvere (Trondheim).

Bibliografi 
 Xtrem (med journalist Haakon Larsen), Aschehoug (2014)

Referanser

Eksterne lenker 
 
  Presentasjon på Aschehoug forlags nettsider
  Presentasjon av Jan Kallevik i Forfatterkatalogen på Forfattersentrums nettsider

Norske sakprosaforfattere